REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

6. jul 2017. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu, na 19. sednici održanoj 6. jula 2017. godine, odlučio je da povuče predloge koje je u skladu sa članom 51. Poslovnika Narodne skupštine, uputio Narodnoj skupštini povodom razmatranja:

-Liste kandidata za izbor člana Odbora Agencije za borbu protiv korupcije koju je podneo predsednik Republike Tomislav Nikolić (broj: 02-346/17 od 17. februara 2017. godine) i

-Predloga kandidata za izbor člana Odbora Agencije za borbu protiv korupcije koji su zajedno podneli Zaštitnik građana i Poverenik za informacije od javnog značaja i zaštitu podataka o ličnosti (broj: 119-283/15 od 1. aprila 2015. godine).

 Odbor je konstatovao da je na izborima za predsednika Republike, održanim 2. aprila 2017. godine, izabran Aleksandar Vučić.

Odbor je na 13. sednici održanoj 22. februara 2017. godine, razmotrio Listu kandidata za izbor člana Odbora Agencije za borbu protiv korupcije, koju je podneo predsednik Republike Tomislav Nikolić (broj: 02-346/17 od 17. februara 2017. godine).

Odbor za pravosuđe, državnu upravu i lokalnu samoupravu je odlučio da svoj predlog sadržan u Izveštaju podnetom Narodnoj skupštini (broj 02-346/17, od 22. februara 2017. godine) povuče, kako bi predsednik Republike Aleksandar Vučić, kao ovlašćeni predlagač, u skladu sa članom 9. stav 2. tačka 2) Zakona o Agenciji za borbu protiv korupcije, podneo predlog za izbor člana Odbora Agencije za borbu protiv korupcije.

 Odbor za prvosuđe, državnu upravu i lokalnu samoupravu, na 16. sednici održanoj 13. juna 2017. godine, razmatrao je predlog kandidata za izbor člana Odbora Agencije za borbu protiv korupcije koji su zajedno podneli Zaštitnik građana Saša Janković i Poverenik za informacije od javnog značaja i zaštitu podataka o ličnosti Rodoljub Šabić (broj: 119-283/15 od 1. aprila 2015. godine).

 Saša Janković je 7. februara 2017. godine podneo ostavku na funkciju Zaštitnika građana.

Odbor za pravosuđe, državnu upravu i lokalnu samoupravu je odlučio da svoj predlog sadržan u Izveštaju koji je podneo Narodnoj skupštini (broj 119-283/15, od 13. juna 2017. godine) povuče, kako bi ovlašćeni predlagači, u skladu sa članom 9. stav 2. tačka 6) Zakona o Agenciji za borbu protiv korupcije, podneli novi predlog za izbor člana Odbora Agencije za borbu protiv korupcije.

PREDSEDNIK

 Petar Petrović